
     REPUBLIKA HRVATSKA
     TRGOVAČKI SUD U OSIJEKU

REPUBLIKA HRVATSKA
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga predlagatelja Tomislav Korman, Osijek, Biđska 20, OIB 64302522506 i Josip Korman, Bapska, Augusta Šenoe 6, OIB 74444561496 za otvaranje predstečajnog postupka nad dužnikom MENS-KORMAN GRUPA d.o.o. za trgovinu i usluge, Bapska, A. Šenoe 6, MBS 030111226, OIB 04436522142, dana 9. travnja 2018.


r i j e š i o  j e


1. Otvara se predstečajni postupak nad dužnikom MENS-KORMAN GRUPA d.o.o. za trgovinu i usluge, Bapska, A. Šenoe 6, MBS 030111226, OIB 04436522142.

2. Za povjerenika se imenuje Živka Posavac, Čepin, Risnjačka 10, OIB: 99335812289 izabrana metodom slučajnog odabira - automatskom dodjelom s iznimkom.
Imenovani povjerenik dužan je postupiti sukladno čl. 24. Stečajnog zakona (NN 71/15 i 104/17, dalje: SZ).

3. Pozivaju se vjerovnici da nadležnoj jedinici Financijske agencije,  u roku od 21 dan od dana dostave ovoga rješenja, prijave svoje tražbine i da u roku od 15 dana od dana dostave očitovanja o prijavljenim tražbinama dužnika i povjerenika, ospore prijavljene tražbine koje smatraju nepostojećim, uz obveznu naznaku iznosa za koji se tražbina osporava i razlog osporavanja (čl. 34. st. 1. SZ).

4. Poziva se dužnik i povjerenik da nadležnoj jedinici Financijske agencije, u roku od 30 dana od dana od dostave tablice prijavljenih tražbina, dostavi pisano očitovanje o svakoj prijavljenoj tražbini priznaje li je ili osporava, uz obveznu naznaku iznosa za koji se tražbina osporava i razlog osporavanja.

5. Poziva se dužnik da vjerovnicima i povjereniku omogući uvid u isprave iz kojih proizlaze tražbine navedene u popisu imovine i obveza.

6. Pozivaju se dužnikovi dužnici da svoje dospjele obveze bez odgode ispunjavaju dužniku.

7. Ročište radi ispitivanja tražbina određuje se za dan

30. svibnja 2018. u 9,00 sati
u prostorijama Trgovačkog suda u Osijeku,
Zagrebačka br. 2, soba broj 39/II

na koje se pozivaju povjerenik, dužnik i vjerovnici koji su prijavili tražbine. Ročište radi ispitivanja tražbine održat će se i ako nisu nazočni vjerovnici koji su prijavili tražbine (čl. 46. st. 2. i 3. SZ).

8. Prijavu tražbine podnesenu nakon isteka roka za prijavljivanje sud će odbaciti rješenjem (čl. 36. st. 6. SZ).

9. Ako vjerovnik nije podnio prijavu tražbine, a tražbina je navedena u prijedlogu za otvaranje predstečajnoga postupka, tražbina navedena u prijedlogu za otvaranje predstečajnoga postupka smatra se prijavljenom tražbinom.

10. Dužnik i povjerenik dužni su očitovati se o prijavljenim tražbinama vjerovnika te očitovanje o prijavljenim tražbinama podnijeti nadležnoj Financijskoj agenciji na propisanom obrascu a nakon isteka roka za očitovanjem o prijavljenim tražbinama dužnik i povjerenik ne mogu više osporavati tražbine koje su priznali (čl. 41. SZ). 

11. Radnici i prijašnji dužnikovi radnici u predstečajnom postupku, te Ministarstvo financija – Porezna uprava ne podnose prijavu tražbine iz radnog odnosa, otpremnine do iznosa propisanog zakonom, odnosno kolektivnim ugovorom i tražbine po osnovi naknade štete pretrpljene zbog ozlijede na radu i profesionalne bolesti.
Ako takve tražbine podnositelj prijedloga nije naveo u prijedlogu za otvaranje predstečajnog postupka ili ih je pogrešno naveo, radnici i prijašnji dužnikovi radnici i Ministarstvo financija – Porezna uprava imaju pravo sudu podnijeti prigovor u kojem će odrediti u kojem dijelu se pobija prijedlog za otvaranje predstečajnog postupka te uz prigovor priložiti isprave kojima dokazuje postojanje svoga prava.
Prigovor se može podnijeti do završetka rasprave na ročištu za glasovanje o planu restrukturiranja, te ako osnovanost prigovora dokazuje javnom ili javnom ovjerovljenom ispravom, sud će prigovor utvrditi osnovanim. Protiv rješenja kojim je sud utvrdio prigovor osnovanim posebna žalba nije dopuštena, a rješenje se može pobijati samo u žalbi protiv rješenja o obustavi postupka.

Ako nisu ispunjene pretpostavke da prigovor utvrdi osnovanim, sud će zaključkom uputiti podnositelja prigovora da svoju tražbinu može ostvarivati bez obzira na vođenje predstečajnoga postupka, takve tražbine ne mogu biti predmet predstečajnoga sporazuma (čl. 37. SZ).

12. Razlučni vjerovnici dužni su nadležnu jedinicu Financijske agencije u roku za prijavu tražbine obavijestiti o svojim pravima, pravnoj osnovi razlučnog prava i dijelu imovine dužnika na koji se odnosi njihovo razlučno pravo te dati izjavu odriču li se ili ne odriču prava na odvojeno namirenje na propisanom obrascu za prijavu tražbine vjerovnika u predstečajnom postupku (čl. 38. SZ).

13. Izlučni vjerovnici dužni su nadležnu jedinicu Financijske agencije u roku za prijavu tražbine obavijestiti o svojim pravima, pravnoj osnovi izlučnog prava i dijelu imovine dužnika na koji se odnosi njihovo izlučno pravo na propisanom obrascu za prijavu tražbine vjerovnika u predstečajnom postupku (čl. 38. SZ).

14. Određuje se da se rješenje o otvaranju predstečajnog postupka upiše u registar u kojem je dužnik upisan (čl. 34. st. 3. SZ).


Obrazloženje


Dužnik MENS-KORMAN GRUPA d.o.o. za trgovinu i usluge, Bapska, A. Šenoe 6, MBS 030111226, OIB 04436522142 podnio je dana 5. i 19.03. te 5.04.2018. na propisanom obrascu prijedlog za otvaranje predstečajnog postupka navodeći da kod dužnika postoji predstečajni razlog prijeteće nesposobnosti za plaćanje budući dužnik u Očevidniku redoslijeda osnova za plaćanje koji vodi Financijska agencija ima jednu ili više evidentiranih neizvršenih osnova za plaćanje koje je trebalo na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa, da dužnik duže od 30 dana kasni sa isplatom plaća koja radniku pripada prema ugovoru o radu, pravilniku o radu, kolektivnom ugovoru ili posebnom propisu, odnosno prema drugom aktu kojim se uređuju obaveze poslodavca prema radniku i da dužnik u roku od 30 dana nije uplatio doprinose i poreze prema plaći računajući od dana kada je radniku bio dužan isplatiti plaću, a žiro-račun dužnika je blokiran od 4.01.2018.
 
 Uz prijedlog i dopune istoga od 5. i 19.03. te 5.04.2018. dostavio je Prijedlog plana financijskog restrukturiranja (16 stranica), Račun dobiti i gubitka za razdoblje 1.01. do 31.12.2017. (2 stranice), Bilanca stanja na dan 31.12.2017. (3 stranice), Izjava o broju zaposlenih od 16.03.2018., Promet kupaca po kontima od 120 do 121 do 31.12.2017., Potvrda FINE o blokadi računa i novčanih sredstava ovršenika od 5.04.2018., Izjava, Sporazum o reguliranju međusobnih obveza iz ugovora o ulaganju i suradnji od 21.01.2016. (6 stranica), Ugovor o ulaganju i suradnji od 12.01.2014. (6 stranica), Račun-otpremnica 40-1/2015 od 2.02.2015. (2 stranice), Račun-otpremnica 30-1/2015 od 8.01.2015. (2 stranice), Račun-otpremnica 32-1/2015 od 12.01.2015. (2 stranice), Račun-otpremnica 36-1/2015 od 22.01.2015. (3 stranice), Račun-otpremnica 44-1/2015 od 9.02.2015., Račun-otpremnica 28-1/2015 od 5.01.2015. (3 stranice), Temeljnica 22 od 31.12.2017., Prijedlog za ovrhu na temelju vjerodostojne isprave i rješenje o ovrsi na temelju vjerodostojne isprave (3 stranice), Temeljnica 21 od 31.12.2017., Potvrda od 9.04.2015., 11.04.2015., 13.04.2015., 15.04.2015., 18.04.2015., Temeljnica 17 od 31.12.2017., Potvrda od 13.04.2015. (2 stranice), Ugovor o najmu od 26.01.2014. (5 stranice), Dodatak broj 1 Ugovora o najmu, Kaznena prijava od 28.03.2017. (16 stranica), Opomena prije podnošenja tužbe – kaznene prijave od 7.10.2016., Prijedlog za ovrhu na temelju vjerodostojne isprave općenito na imovini ovršenika i Rješenje o ovrsi na temelju vjerodostojne isprave (3 stranice), Dopuna izvješća od 21.03.2017. (2 stranice), Račun 16/POS/1 od 20.01.2015., Informacije o poduzeću (6 stranica), Ugovor o najmu (7 stranica) i Dodatak ugovora od 26.01.2014., Temeljnica 23 od 31.12.2017. i e-mail poruka, Temeljnica 15 od 31.12.2017., Potvrda od 24.09.2015., Protutužba od 17.11.2017. (7 stranica), Porezno rješenje od 20.09.2017. (4 stranice), Temeljnica 24 od 31.12.2017., Promet kupaca po kontima – konto 120 (2 stranice), Temeljnica D1, Ugovor sa Transcom Kft.Hungary, Promet kupaca, Univerzalni nalog za plaćanje, Maloprodajna ponuda br. MP00865, Interna prijenosnica br. 00351-OS – datum prijenosa 20.10.2017., Račun 03/POS/1 od 14.09.2017., Plan financijskog restrukturiranja od 5.02.2013. (7 stranica), Ponuda vjerovnicima razvrstanim u skupine odgovarajućom primjenom pravila o razvrstavanju sudionika u stečajnom planu koja sadržava načine rokove i uvjete namirenja tražbina sukladno čl. 27. SZ, Račun 02/POS/1 od 21.08.2017., Račun 03/POS/1 od 14.09.2017., Temeljnica 26 od 31.12.2017., Prateći list za otpad (2 stranice), Račun 02/POS/1 od 21.08.2017., Račun 01/POS/1 od 6.03.2015., Kartice dugotrajne imovine – Inv. broj: 9, Kartice dugotrajne imovine – Inv. broj: 1, Preslika prometne dozvole, Prateći list za otpad (3 stranice) i Deklaracija o fizikalnim i kemijskim svojstvima otpada.

	Temeljem odredbe čl. 84. st. 1. SZ i čl. 85. SZ, a u vezi s čl. 119. st. 6. SZ odlučeno kao u t. 2. izreke ovoga rješenja sukladno Mišljenju Povjerenstva za odlučivanje o sukobu interesa Broj: 711-I-752-M-63/17-02-8 od 16.05.2017. i očitovanju Ministarstva pravosuđa, Upravi za organizaciju pravosuđa KLASA: UP/I-133-04/15-01/223, URBROJ: 514-03-02-02-01-17-29 od 3.10.2017. Sanja Mišević kao bivša državna tajnica u Ministarstvu pravosuđa u razdoblju od 12 mjeseci od dana prestanka obnašanja predmetne dužnosti ne može obavljati poslove stečajne upraviteljice, odnosno do 29.04.2018.

Budući su ispunjene pretpostavke za otvaranje predstečajnog postupka propisane čl. 4. SZ, sud je odlučio kao u izreci ovoga rješenja temeljem odredbe čl. 33. i 34. SZ. 

U Osijeku 9. travnja 2018.

Zapisničar:							STEČAJNI SUDAC:
Elizabeta Đeke	      				       mr. sc. Tihomir Kovačević
   
POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u Zagrebu u roku od 8 dana u 3 primjerka putem ovog suda.


D N A :
1. Predlagatelju Tomislav Korman, Osijek, Biđska 20
2. Predlagatelju Josip Korman, Bapska, Augusta Šenoe 6
3. Povjerenik Živka Posavac, Čepin
4. Dužnik
5. ŽDO GUO Vukovar
6. FINA Osijek
7. Sudski registar
8. Mrežna stranica e-Oglasna ploča sudova 

